มีอาการคล้ายหวัดไม่มีไข้ ช่วงแรกๆไอหนักมากมีน้ำมูกใส และน้ำมูกเปลี่ยนเป็นสีเขียวค่ะ พอไอหายแต่น้ำมูกไม่หายจนตอนนี้ จมูกไม่สามารถรับกลิ่นได้ มีน้ำมูกสีใสเหมือนเดิม แต่มีเสมหะเป็นสีเขียวข้นมาก และกลับมาไออีก ปล.เป็นตั้งแต่ช่วงท้อง ตอนก่อนใกล้คลอดไปหาให้แค่ยาแก้เจ็บคอมากิน (เพราะเข้าใจว่าน้ำมูกสีเขียวคือหวัดใกล้หายแล้ว)ตอนนี้คลอดได้2เดือนแล้วค่ะ ยังไม่ได้ไปหาซ้ำ
สวัสดีค่ะ อาการดังที่กล่าวมาอาจเกิดได้จาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่ลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4 ภูมิแพ้จมูก อาจทำให้ไอ จาม คัดจมูก คันตา ตอนเช้าๆได้5 โรคไซนัสอักเสบเรื้อรัง อาจมีอาการปวดจมูก ปวดหัว ปวดใบหน้า น้ำมูกเขียวข้นหากเป็นมาเรื้อรังเป็นเดือนและไม่มีไข้ อาจจะนึกถึงโรคในกลุ่มภูมิแพ้มากขึ้น ซึ่งการรักษาคือการหลีกเลี่ยงสิ่งที่แพ้หรือกระตุ้นให้มีอาการร่วมกับรับประทานยาแก้แพ้เพื่อบรรเทาอาการการดูแลตัวเองเบื้องต้น ดื่มน้ำมากๆ พักผ่อน รับประทานยาแก้แพ้กลุ่มต้านฮิสตามีนเพื่อลดน้ำมูกได้โดยควรปรึกษาแพทย์และเภสัชกรว่ายาตัวใดสามารถใช้ในกรณีให้นมบุตรได้อย่างปลอดภัย และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจามควรไปพบแพทย์เมื่อ ไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อย หรือไอเรื้อรังมีเลือดปน น้ำมูกเขียวข้น ปวดตามใบหน้ามาก